Rikunarita-ORG/Wikinium huggingface dataset:
# ஆரியவர்த்தம்

வேத கால ஆரியவர்த்தப் பகுதிகள் (வெளிர் மஞ்சள் நிறம்)
**ஆரியவர்த்தம்** (ஒலிப்பு) (Āryāvarta) என்பது சமஸ்கிருத மொழி இலக்கியங்களின் படி, இந்தியத் துணைக்கண்டத்தில் இந்தோ ஆரிய மக்கள் வாழ்ந்த விந்திய மலைத்தொடரின் வடக்கு பகுதிகளான, பண்டைய காந்தாரம், பாக்லீகம், மத்திர நாடுகளும், தற்கால சிந்து மாகாணம், பஞ்சாப் பகுதிகள், குஜராத், இராஜஸ்தான், உத்தரப் பிரதேசம், உத்தரகாண்ட், பிகார், மேற்கு வங்காளம் வங்காளதேசம் மற்றும் தெற்கு நேபாளம் உள்ளடக்கிய நிலப்பகுதிகளாகும். பரசுராமரால், காசியப்ப முனிவருக்கு பூமியின் நடுப்பகுதி " ஆரியவர்த்தம்" என்ற புண்ணிய பூமியை தானமாக வழங்கப்பட்டது. ஆதாரம் : ஸ்ரீமத்பாகவதம் (9:16:22)

## இலக்கிய ஆதாரங்கள்

மனுதரும சாத்திரத்தின் படி, வடக்கில் இமயமலை முதல் தெற்கில் விந்திய மலைத்தொடர் வரையிலும்; கிழக்கில் கிழக்கு கடல் (வங்காள விரிகுடா) முதல் மேற்கில் அரபுக் கடல் வரையிலான பகுதிகளை ஆரியவர்த்தம் எனக் குறிப்பிடுகிறது. (2.22) ஸ்ரீமத் பாகவதம் ( 9:16:22)

ஆரியவர்த்தப் பகுதியை கல்ப வேதாங்க சூத்திரங்களிலும், வசிட்டரின் தர்ம சூத்திரங்களிலும், (Kalpa (Vedanga)#Dharma Sutras|Vasistha Dharma Sutra) (I.8-9 and 12-13) இந்தியத் துணைக் கண்டத்தின் மேற்கில் தார் பாலவனத்தில் மறைந்த சரஸ்வதி ஆறு முதல் வடக்கில் இமயமலை அடிவாரம் வரையிலும்; தெற்கில் விந்திய மலைத் தொடர்கள் வரையிலும் பரவியிருந்த்தாக கூறுகிறது.

போதயான தர்ம சூத்திரங்களில் ( 1.1.2.10) மேற்கில் தோவாப் முதல் கிழக்கில் ஆதர்சனம் வரையிலும்; வடக்கில் இமயமலையின் தென்பகுதி முதல் தெற்கில் விந்திய மலைத்தொடர் வரையில் ஆரியவர்த்தப் பகுதி பரவியிருந்ததாக கூறுகிறது.

## இதனையும் காண்க

* பிரம்மவர்த்தம்
* பரத கண்டம்

## மேற்கோள்கள்

### ஆதார நூற்பட்டியல்

* Kane, Pandurang Vaman (1962). *History of Dharmaśāstra: (ancient and mediaeval religious and civil law in India)*. Bhandarkar Oriental Research Institute. `{{cite book}}`: Invalid `|ref=harv` (help)
* Neelis, Jason (19 November 2010). *Early Buddhist Transmission and Trade Networks: Mobility and Exchange Within and Beyond the Northwestern Borderlands of South Asia*. BRILL. ISBN 90-04-18159-8. `{{cite book}}`: Invalid `|ref=harv` (help)
# பஞ்ச சீலம் (அரசியல்)

**பஞ்ச சீலம்** என்னும் வடமொழிச்சொல்லுக்கு, ஐவகையொழுக்கம் என்பது பொருளாகும். புத்தர் ஐவகைக் கொள்கைகளை இல்லறத்தாருக்கும், துறவிகளுக்கும் வகுத்தார். அவை கொல்லாமை, திருடாமை, காம வெறியின்மை, பொய்யாமை, குடியாமை என்பனவாம். இவைகளை இந்துக்கள் ஐம்பெரும் பாவங்கள் என்று குறிப்பிடுகின்றனர். இச்சொல்லை அரசியலில், 1945 ஆம் ஆண்டு இந்தோனேசிய குடியரசுத் தலைவர் டாக்டர். சுகர்ணோ கையாண்டார். இவர் தெய்வ நம்பிக்கை, மனிதாபிமானம், தேசியம், குடியரசு, சமூக நீதி என்பனவற்றைத் தம் அரசாங்கக் கொள்கைகளாக வெளியிட்டார். இவை புத்தர் கூறியவைகளிலிருந்து வேறுபட்டவை ஆகும்.

இந்திய, சீனப் பிரதமர்கள் 1954 ஏப்ரல் 29இல் சந்தித்துத் திபெத்தைப் பற்றி ஓர் உடன்படிக்கைச் செய்தனர். அதன்படி இரண்டு நாடுகளுக்குமிடையில் நடந்த ஒப்பந்தம் கீழ்கண்ட கொள்கைகளை அடிப்படையாக உடையது என்று கூறப்பெற்றது.

## ஒப்பந்தக் கொள்கைகள்

1. ஒரு நாட்டின் தனித்துவ கௌரவத்தையும், அரசாங்க அதிகாரத்தையும் மற்ற நாடுகள் மதிக்க வேண்டும். இரண்டு நாடுகளின் கொள்கை வேறுபட்டனவேனும், சமாதானமாக வாழவேண்டும்.
2. எந்த நாடும், பிற நாட்டை ஆக்கிரமிக்கத் தாக்கக்கூடாது.
3. ஒரு நாட்டின் உள்நாட்டு விவகாரங்களில், பிற நாடுகள் தலையிடக்கூடாது.
4. ஒவ்வொரு நாடும் பிற நாடுகளுடன் அமைதியான முறையில் இணங்கி, சமமதிப்பு கொடுத்தல் வேண்டும்.
5. ஒவ்வொரு நாடும் பிற நாடுகளின் ஒற்றுமையையும், இறையாண்மையையும் மதிக்க வேண்டும்.

## மாற்றங்கள்

**அறிக்கை:** இருநாட்டு பிரதமர்களும் பின்னர் வெளியிட்ட தங்கள் அறிக்கையில், "பல்வேறு நாடுகள் இக்கொள்கைகளைக் கடைப்பிடிப்பதுடன் பொதுவான அனைத்துலக உறவுகளிலும் இவற்றைக் கையாள வேண்டும். இவை சமாதானத்திற்கும், நாட்டின் காப்பிற்கும் உறுதியான அடிப்படைகளாக விளங்கும் இப்போது நிலவும் அச்சமெல்லாம் நீங்கி நம்பிக்கையுணர்வு மலரும் " என்று குறிப்பிட்டனர்.

1954 ஆம் ஆண்டு செப்டெம்பர் 23 இல் இந்தோனீசியப் பிரதமர், புதுதில்லிக்கு வந்திருந்த போது, அவருக்கு இந்தியப் பிரதமர் பண்டித நேரு ஒரு விருந்து அளித்தார். அப்போது நேரு மேற்குறித்த ஐந்து கொள்கைகளும், அனைத்துலக உறவுகளுக்கு அடிப்படையாகக் கொள்ளத்தக்க பஞ்ச்சீலங்கள் ஆகும் என்று குறிப்பிட்டார்.

1955 ஆம் ஆண்டு ஏப்ரல் மூன்றாவது வாரத்தில், இந்தோனீசியாவில் உள்ள பாண்டுங் நகரத்தில் கூடிய ஆசிய, ஆப்பிரிக்க நாடுகள் உலக சமாதானத்திற்குரியவென வெளியிட்ட பத்துக் கொள்கைகளில் பஞ்சசீலக் கொள்கைகளும் இடம் பெற்றன.

பின்னர், ஐரோப்பிய நாடுகளில் யூக்கோசுலாவியா நாடு, முதன் முதலாக இப்பஞ்ச்சீலக் கொள்கையை ஏற்றது.1955 சூன் மாதம் இரசியாவிற்கு நேரு சென்றிருந்தபோது, அவரும் இரசியப் பிரதமரும் சேர்ந்து, பஞ்சசீலப்படி உறவாட வேண்டுமெனக் கூட்டறிக்கை வெளியிட்டனர். 1958 ஆம் ஆண்டு வரை, முப்பதுக்கும் மேற்பட்ட நாடுகள், இப்பஞ்சீலக் கொள்கைகளுக்கு ஆதரவு தெரிவித்திருந்தனர். இக்கொள்கைகளை ஏற்றுக் கொள்ளாத நாடுகள் கூட, இக்கொள்கைகளை ஒப்புக் கொள்கின்றன. 1955 இல் அப்போது இந்தியாவில் அமெரிக்கத் தூதராக இருந்த செர்மன் கூப்பர், அமெரிக்காவானது எப்போதுமே பஞ்ச்சீலங்களைச் சொல்லிலும், செயலிலும் கடைப்பிடித்து வருவதாகக் குறிப்பிட்டார். பிரித்தானிய காமன்வெல்த் மந்திரியாய் இருந்த ஃஓம் பிரபு, பஞ்ச சீலமே காமன்வெல்த் நாடுகளுக்கு அடிப்படையானது என்று கூறினார்.

ஐக்கிய நாட்டு சபையின் சாசனத்தில் உள்ள தத்துவங்களையே பஞ்ச சீலம் என்பது தெளிவாகக் கூறுகின்றது. இந்தக் கொள்கையின் படியே, இந்திய நாட்டின் அயல்நாட்டு உறவுக் கொள்கைகள் வகுக்கப்பட்டு, நடைபெற்று வருகிறது.

## இவற்றையும் பார்க்கவும்

* பஞ்ச சீலம்
* சீலம்
* இந்தோனேசிய அரசமைப்புச் சட்டம்
# விக்டோரியா (ஆஸ்திரேலியா)

|  |
| --- |
| **விக்டோரியா** |
|

|  |  |
| --- | --- |
| கொடி | சின்னம் |
| கொடி  | சின்னம்  |

 |
| புனைபெயர்(கள்): *"பூங்கா மாநிலம்"* |
| குறிக்கோள்(கள்): *"அமைதியும் சுபீட்சமும்"* |
|  ஏனைய மாநிலங்களும் பிரதேசங்களும் |
| தலைநகர் | மெல்பேர்ண் |
| அரசு | அரசியலமைப்பு முடியாட்சி |
| ஆளுநர் | லிண்டா டெசாவ் |
| முதல்வர் | டேனியல் ஆண்ட்ரூஸ் (ஆஸ்திரேலியத் தொழிற் கட்சி) |
| நடுவண் பிரதிநிதித்துவம் |
|  - கீழவை | 37 |
|  - செனட் | 12 |
| மொத்த தேசிய உற்பத்தி (2006-07) |
|  - உற்பத்தி ($m) | $242,595 (2வது) |
|  - தலா/ஆள்வீதம் | $47,096 (4வது) |
| மக்கள்தொகை (ஜூன் 2007) |
|  - மக்கள்தொகை | 5,205,200 (2வது) |
|  - அடர்த்தி | 22.92/கிமீ² (2வது) 59.4 /சது மைல் |
| பரப்பளவு |   |
|  - மொத்தம் | 2,37,629 கிமீ² 91,749 சது மைல் |
|  - நிலம் | 2,27,416 கிமீ² 87,806 சது மைல் |
|  - நீர் | 10,213 கிமீ² (4.3%) 3,943 சது மைல் |
| உயரம் |   |
|  - அதிஉயர் புள்ளி | போகொங் மலை 1,986 மீ (6,516 அடி) |
|  - அதிதாழ் புள்ளி | கடல் மட்டம்  |
| நேரவலயம் | UTC+10 (+11 DST) |
| குறியீடுகள் |   |
|  - அஞ்சல் | VIC |
|  - **ISO 3166-2** | AU-VIC |
| அடையாளங்கள் |   |
|  - மலர் | Common Heath |
|  - மீனினம் | Weedy Seadragon |
|  - பறவை | Helmeted Honeyeater |
|  - மிருகம் | Leadbeater's possum |
|  - நிறங்கள் | Navy Blue, Silver |
| வலைத்தளம் | www.vic.gov.au |

**விக்ரோறியா** ஆஸ்திரேலிய மாநிலங்களுள் ஒன்று. ஆஸ்திரேலியக் கண்டத்தின் தென் கிழக்குப் பகுதியில் அமைந்துள்ளது. இதன் தலைநகரம் மெல்போர்ன்.

## வெளி இணைப்பு

* உத்தியோகபூர்வ இணையத்தளம்

## மேற்கோள்கள்
# டார்வின் (ஆஸ்திரேலியா)

|  |
| --- |
| **டார்வின் Darwin** வட ஆட்புலம் |
|  டார்வின் நகரம் |
| **மக்கள் தொகை:** | 120,900 (2006)  (16வது) |
| • அடர்த்தி: | 926/கிமீ² (2,398.3/சதுர மைல்) (2006) |
| **அமைப்பு:** | 1869 |
| **பரப்பளவு:** | 112.01 கிமீ² (43.2 சது மைல்) |
| **நேர வலயம்:** | ACST (UTC+9:30) |
| **நகர முதல்வர்:** | கிரயெம் சோயர் |
| **அமைவு:** | * அடிலெயிட் இலிருந்து 2603 கிமீ (1,617 மை)
* பேர்த் இலிருந்து 2640 கிமீ (1,640 மை)
* பிறிஸ்பேன் இலிருந்து 2849 கிமீ (1,770 மை)
* கான்பரா இலிருந்து 3144 கிமீ (1,954 மை)
* சிங்கப்பூர் இலிருந்து 3333 கிமீ (2,071 மை)
 |
| **உள்ளூராட்சிகள்:** | டார்வின், பாமேர்ஸ்டன், லிட்ச்பீல்ட் |
| **கவுண்டி:** | பாமேர்ஸ்டன் கவுண்டி |
| **மாநில மாவட்டம்:** | டார்வின் துறை (மேலும் 14 தொகுதிகள்) |
| **நடுவண் தொகுதி:** | சொலமன் |
|

|  |  |  |
| --- | --- | --- |
| **சராசரி அதிகபட்ச வெப்பநிலை** | **சராசரி குறைந்தபட்ச வெப்பநிலை** | **மழைவீழ்ச்சி** |
|  32.0 °செ 90 °ப | 23.2 °செ 74 °ப | 1,714.7 மிமீ 67.5 அங் |

 |

ஆஸ்திரேலியாவில் டார்வினின் அமைவு
**டார்வின்** (*Darwin*) ஆஸ்திரேலியாவின் வட ஆள்புல மாநிலத்தின் தலைநகரம். இது ஆத்திரேலியாவின் வடக்குக் கரையில் திமோர் கடலில் அமைந்துள்ளது. 129,062 (2011) மக்கள்தொகையுடன் கூடிய இந்நகரம் அம்மாநிலத்தின் ஆகக் கூடிய மக்கள்தொகை உள்ள நகரமும், ஆத்திரேலியாவின் தலைநகர நகரங்களில் மிகச்சிறியதும் ஆகும். வெப்ப மண்டலக் காலநிலையுடன் ஈர மற்றும் உலர் பருவகாலங்களையும் கொண்டுள்ளது. ஆண்டு முழுவதும் சூடான காலநிலையைக் கொண்டிருக்கும்.

பிரித்தானியர்களின் குடியேற்றம் ஆரம்பமாவதற்கு முன்னர், டார்வினின் பெரும் பகுதி லராக்கியா மக்கள் குடியிருந்தனர். 1839 செப்டம்பர் 9 இல் எச்.எம்.எஸ் பீகில் என்ற கப்பல் டார்வின் துறையைச் சென்றடைந்தது. ஜோன் விக்கம் என்பவர் அவருடைய முன்னைய கடற்பயணத்தில் தன்னுடன் பயணம் செய்த சார்லஸ் டார்வின் நினைவாக இந்நகருக்கு டார்வின் துறை (*Port Darwin*) எனப் பெயரிட்டார். இக்குடியேற்றத் திட்டம் 1869 ஆம் ஆண்டில் பால்மெர்ஸ்டன் (Palmerston) எனப் பெயரிடப்பட்டு, பின்னர் 1911 ஆம் ஆண்டில் மீண்டும் டார்வின் எனப் பெயர் மாற்றம் பெற்றது. இரண்டாம் உலகப்போரின் போது சப்பானியர்களின் குண்டுவீச்சுக்கு இலக்காகி நகரம் பெரும் சேதமடைந்து மீள உருவாக்கப்பட்டது. பின்னர் 1974 ஆம் ஆண்டில் இடம்பெற்ற சூறாவளி டிரேசியினால் மீண்டும் நகரம் அழிக்கப்பட்டது. தற்போது ஆத்திரேலியாவின் நவீன நகரங்களில் ஒன்றாகத் திகழ்கிறது.

## இவற்றையும் பார்க்கவும்

* லிட்ச்பீல்டு தேசிய பூங்கா

## மேற்கோள்கள்
# சேம்பு

| சேம்பு |
| --- |
|  |
| *சேம்பு* |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | ஒருவித்திலையி |
| வரிசை: | Alismatales |
| குடும்பம்: | Araceae |
| துணைக்குடும்பம்: | Aroideae |
| சிற்றினம்: | Colocasieae |
| பேரினம்: | Colocasia Schott |
|  |
| Range of the genus *Colocasia*. |
| வேறு பெயர்கள்  |
| *சேப்பங் கிழங்கு* Schott |

சேப்பங் கிழங்கின் தோற்றம்
**சேம்பு** (அ) **சேப்பங் கிழங்கு** (*Colocasia esculenta*) என்பது ஒரு பூக்கும் தாவர வகையைச் சேர்ந்த ஒரு வித்திலைத் தாவரமாகும். இத்தாவரத்தின் குடும்பப் பெயர் அரேசியா (Araceae) என்பதாகும். தென்கிழக்கு ஆசியா மற்றும் இந்திய துணை கண்டத்தைப் பூர்வீகமாகக் கொண்டிருந்தாலும் உலகளவில் வெப்பமண்டலம் மற்றும் துணை வெப்பமண்டல பகுதியிலும் பயிரிடப்படுகிறது. இது ஒரு மூலிகைத்தாவரம் என்பதாலும், இதன் கிழங்கு உணவாகப் பயன்படுவதாலும் ஆசியப் பகுதியில் 10 ஆயிரம் ஆண்டுகளுக்கும் மேலாக பயிரிடப்பட்டுவருகிறது.

## உணவு

இதன் கிழங்குகளும் இலைகளும் உண்பதற்கு ஏற்றவை. இவற்றில் கால்சியம் ஆக்ஸலேட் என்ற அரிக்கும் தன்மையுடைய வேதிப்பொருள் இருப்பதால், வேகவைத்தே உண்ண வேண்டும். இதன் வளர்ச்சி குட்டையாக இருந்தாலும், நிலத்தில் இதன் வேரில் கிழங்கு உண்டாகிறது. இக்கிழங்கு மூலிகையாகப் பயன்படுகிறது. இதன் இலைகளில் உயிர்ச்சத்துக்களும், தாது உப்புக்களும் உள்ளன. இது அலங்காரச் செடியாகவும் பயன்படுத்தப்படுகிறது.

## தாயகம்

சேப்பங்கிழங்கு,கொலகேசியா எஸ்குலெண்டா, டாரோ, எடோ, மலங்கா என்று பல பெயர்களில் அழைக்கப்படுகிறது. சேம்பு மலேசியாவின் சதுப்பு நிலங்களை தாயகமாகக் கொண்டது. இந்தியா, எகிப்து, ரோம், கிரேக்க நாடுகளுக்கு பின்னர் பரவியது. *கொலகேசியா எஸ்குலெண்டா ரகம் அக்வேடிலிஸ்* ஆஸ்திரேலியாவைத் தாயகமாகக் கொண்டது. இதன் இலைகள் 40x24.8 செ.மீ.அளவுடையது. முக்கோண முட்டை வடிவம் உடையது. இலையின் மேற்பரப்பு கரும்பச்சை நிறமாகவும், கீழ்ப்பகுதி இளம்பச்சை நிறமாகவும் இருக்கும். பாளை 25 செ.மீ. நீளமுடையது.

## மேற்கோள்கள்
# நான்சி பெலோசி

| நான்சி பெலோசி |
| --- |
|  |
|  |
| 52ஆவது ஐக்கிய அமெரிக்க சார்பாளர்கள் அவைத்தலைவர் |
| **பதவியில் உள்ளார்** |
| **பதவியில்**  சனவரி 3, 2019 |
| முன்னையவர் | பவுல் ரியன் |
| **பதவியில்** சனவரி 4, 2007 – சனவரி 3, 2011 |
| முன்னையவர் | டென்னிஸ் ஹாஸ்டெர்ட் |
| பின்னவர் | ஜான் போனர் |
| அவையின் சிறுபான்மைத் தலைவர் |
| **பதவியில்** சனவரி 3, 2011 – சனவரி 3, 2019 |
| துணை | ஸ்டெனி ஹோயர் |
| முன்னையவர் | ஜான் போனர் |
| பின்னவர் | கெவின் மெக்கார்த்தி |
| **பதவியில்** சனவரி 3, 2003 – சனவரி 3, 2007 |
| துணை | ஸ்டெனி ஹோயர் |
| முன்னையவர் | டிக் கெஃபார்டிட் |
| பின்னவர் | ஜான் போனர் |
| அவையின் மக்களாட்சிக் கட்சி உறுப்பினர்கள் குழுத்தலைவர் |
| **பதவியில் உள்ளார்** |
| **பதவியில்**  சனவரி 3, 2003 |
| முன்னையவர் | டிக் கெஃபார்டிட் |
| அவையின் சிறுபான்மை கொறடா |
| **பதவியில்** சனவரி 15, 2002 – சனவரி 3, 2003 |
| தலைவர் | டிக் கெஃபார்ட் |
| முன்னையவர் | டேவிட் பொனியோர் |
| பின்னவர் | ஸ்டெனி ஹோயர் |
| ஐக்கிய அமெரிக்க சார்பாளர்கள் அவை உறுப்பினர் கலிஃபோர்னியா தொகுதி |
| **பதவியில் உள்ளார்** |
| **பதவியில்**  சூன் 2, 1987 |
| முன்னையவர் | சாலா பர்டன் |
| தொகுதி | 5ஆவது மாவட்டம் (1987–1993) 8ஆவது மாவட்டம் (1993–2013) 12ஆவது மாவட்டம் (2013–தற்போது) |
| கலிஃபோர்னிய மக்களாட்சிக் கட்சியின் தலைவர் |
| **பதவியில்** பெப்ரவரி 27, 1981 – ஏப்ரல் 3, 1983 |
| முன்னையவர் | சார்லஸ் மனட் |
| பின்னவர் | பீட்டர் கெல்லி |
|  |
| தனிப்பட்ட விவரங்கள் |
| பிறப்பு | நான்சி பட்ரிசியா டிஅலெசான்ட்ரோ மார்ச்சு 26, 1940 (1940-03-26) பால்ட்டிமோர், மேரிலன்ட் |
| அரசியல் கட்சி | மக்களாட்சி |
| துணைவர் | பால் பெலோசி (தி. 1963) |
| பிள்ளைகள் | 5 |
| வாழிடம் | சான் பிரான்சிஸ்கோ, கலிபோர்னியா |
| முன்னாள் மாணவர் | ட்ரினிட்டி வாஷிங்டன் பல்கலைக்கழகம் (பி.ஏ.) |
| கையெழுத்து |  |
| இணையத்தளம் | House website Speaker website |
|  |

**நான்சி பட்ரிசியா பெலோசி** (*Nancy Patricia Pelosi*, பிறப்பு: மார்ச் 26, 1940) என்பவர் ஐக்கிய அமெரிக்க அரசியல்வாதி ஆவார். இவர் ஐக்கிய அமெரிக்க சார்பாளர்கள் அவைத்தலைவராக சனவரி 2019 முதல் பணியாற்றி வருகிறார். இவர் ஐக்கிய அமெரிக்க வரலாற்றில் இப்பொறுப்பைப் பெற்ற முதல் பெண்மணி ஆவார், மேலும் ஐ.அ. வரலாற்றில் மிக உயரிய தேர்ந்தெடுக்கப்பட்ட பெண் அதிகாரி ஆவார். அவைத்தலைவராக, அதிபர் பொறுப்பு வெறுமையடையும் போது, துணை அதிபருக்குப் பிறகு, பொறுப்பேற்கும் வரிசையில் பெலோசி இரண்டாவது இடத்தில் உள்ளார்.

பெலோசி முதன்முதலாக 1987இல் கீழவைக்குத் தேர்ந்தெடுக்கப்பட்டார். இவர் தனது அவை உறுப்பினர் பதவியை 17ஆவது முறையாக 2019இல் தொடங்கினார். கலிபோர்னியாவின் 12வது பேரவை மாவட்டத்தை சார்புப்படுத்துகிறார், இது அந்நகரத்தின் நான்கில் ஐந்தில் ஒரு பகுதியையும் சான் பிரான்சிஸ்கோ மாவட்டத்தையும் கொண்டுள்ளது. இவர் தொடக்கத்தில் 5ஆவது மாவட்டத்தை (1987-1993) சார்புப்படுத்தினார், பின்னர், 1990 மக்கள்தொகை கணக்கெடுப்பின் பின்னர் மாவட்ட எல்லைகள் மீண்டும் வரையப்பட்டபோது, 8ஆவது மாவட்டத்தை (1993–2013) சார்புப்படுத்தினார். மக்களாட்சிக் கட்சியின் உறுப்பினரான பெலோசி, 2003 முதல் மக்களாட்சிக் கட்சியை அவையில் வழிநடத்தியுள்ளார். இவரே பேரவையில் ஒரு கட்சியை வழிநடத்திய முதல் பெண்மணி ஆவார். மேலும் அவையின் சிறுபான்மைத் தலைவராகவும் (2003-2007 மற்றும் 2011–2019, குடியரசுக் கட்சியினர் பெரும்பான்மையைக் கொண்டிருந்தபோது), அவைத்தலைவராகவும் (2007–2011 மற்றும் 2019-தற்போது வரை, மக்களாட்சிக் கட்சியினர் பெரும்பான்மை கொண்டிருக்கும்போது) பணியாற்றியுள்ளார்.

## மேற்கோள்கள்
# சோனோமா, கலிபோர்னியா

நகர மையத்தில் உள்ள சோனோமா நகரமன்ற கட்டிடம்
**சோனோமா**  (*Sonoma*) அமெரிக்காவின், கலிபோர்னியாவில் சோனோமா கவுண்டியில் சோனோமா பள்ளத்தாக்கில் அமைந்துள்ள ஓர் வரலாற்று சிறப்புமிகு நகரமாகும். மெக்சிக்கோவின் குடியேற்றத்தை நினைவுறுத்தும் வரலாறுடைய நகரமையத்தை சுற்றி அமைந்துள்ள இந்த நகரம் சிறிது காலமே இருந்த கலிபோர்னியக் குடியரசின் தலைநகரமாக விளங்கியது. இன்று கலிபோர்னியா மாநில திராட்சைமது தொழிலின் மையமாக விளங்குகிறது. தேசிய அளவில் புகழ்பெற்ற சோனோமா பன்னாட்டுத் திரைப்பட விழா இங்கு நடத்தப்படுகிறது. 2010 கணக்கெடுப்பின்படி மக்கள்தொகை 10,648 ஆக இருந்தது. சோனோமா ஊரகப் பகுதியின் மக்கள்தொகை 32,678 ஆகும்.

## மேற்கோள்கள்
# அகராதியியல்

'*அகராதியியல்* என்பது பின்வரும் இரண்டில் ஒன்றாகும்.

* செயல்முறை அகராதியியல் (Practical lexicography) என்பது அகராதிகள் எழுதுகின்ற கலையாகும்.
* கோட்பாட்டு அகராதியியல் (Theoretical lexicography) என்பது மொழியொன்றின் சொற் தொகுதிக்குள் அடங்கும் சொற்பொருளியல் தொடர்புகளை ஆராய்ந்து விளக்கும் கற்கைசார் துறையாகும். இது சில சமயம் metalexicography எனவும் அழைக்கப்படுகிறது.

அகராதியியலில் ஈடுபட்டுள்ள ஒருவர் அகராதிக் கலைஞர் ஆவார்.

பொதுவான அகராதிக்கலை பொது அகராதிகளின், அதாவது பொதுவாக வழக்கிலுள்ள மொழி பற்றிய விளக்கத்தைத் தரும் அகராதிகளின், வடிவமைப்பு, தொகுப்பு, பயன்பாடு, மீளாய்வு என்பவற்றில் குறிப்பாக ஈடுபடுகின்றது.

## அகராதியியலின் கூறுகள்

* சொற்களைத் தெரிவு செய்தல்
* சொற்களுக்குப் பொருள் கொடுத்தல்
* பொருளை ஒழுங்குபடுத்தல்
* சொற்களின் உச்சரிப்புக்களைத் தருதல்

## வாசிப்புக்கான பரிந்துரை

அகராதியியல் தொடர்பான ஆரம்பநிலை நூல்கள்:

* Landau, Sidney, *Dictionaries: The Art and Craft of Lexicography*, 2nd ed., 2001
* Bergenholtz, Henning/Tarp, Sven (eds.): *Manual of Specialised Lexicography*, 1995
* Bejoint, Henri, *Modern Lexicography: An Introduction*, 2000
* Hartmann, R. R. K., *Teaching and Researching Lexicography*, 2001
* Hartmann, R. R. K., *Dictionary of Lexicography*, 1998
* Nielsen, Sandro: *The Bilingual LSP Dictionary*, 1994
* Ooi, Vincent, *Computer Corpus Lexicography*, 1998
* Jonathon Green, "Chasing the Sun - Dictionary-Makers and the Dictionaries They Made," Pimlico, பன்னாட்டுத் தரப்புத்தக எண் 0-7126-6216-2

## இவற்றையும் பார்க்கவும்

* Monolingual learner's dictionary

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 Lexicography
என்பதில் ஊடகங்கள் உள்ளன.

* ஆங்கில தமிழ் அகராதி பரணிடப்பட்டது 2012-07-31 at the வந்தவழி இயந்திரம்
* Centre for Lexicography பரணிடப்பட்டது 2004-12-04 at the வந்தவழி இயந்திரம்
* *International Journal of Lexicography* பரணிடப்பட்டது 2004-07-24 at the வந்தவழி இயந்திரம்
* Dictionary Society of North America பரணிடப்பட்டது 2005-11-24 at the வந்தவழி இயந்திரம்
* Euralex - European Association for Lexicography பரணிடப்பட்டது 2005-10-23 at the வந்தவழி இயந்திரம்
* Afrilex - African Association for Lexicography பரணிடப்பட்டது 2005-09-22 at the வந்தவழி இயந்திரம்
* Australex - Australasian Association for Lexicography
* Nordic Federation for Lexicography பரணிடப்பட்டது 2003-12-04 at the வந்தவழி இயந்திரம்

நூலின் பெயர்  : அகராதியியல்
ஆசிரியர் : பெ . மாதையன்
பதிப்பு  : முதற்பதிப்பு 1997
வெளியீடு  : தமிழ்ப் பல்கலைக்கழகம், வெளியீட்டு எண் . 194

இந்நூல் தமிழ் அகராதியியல் கலைச்சொல் உருவாக்க வரலாறு , அகராதி வரலாறு , அகராதி வகைகள் , சொல் வகைகள் , சொற் பொருள் உறவுகள் பற்றி கூறுகின்றது .
# சுவாசு மொழி

| சுவாசு |
| --- |
| Чӑвашла, *Čăvašla* |
| உச்சரிப்பு | [tɕəʋaʂˈla] |
| நாடு(கள்) | இரசியா |
| பிராந்தியம் | சுவாசியாவும் அதன் அயல் பிரதேசங்களும் |
| தாய் மொழியாகப் பேசுபவர்கள் | 1,640,000 (இரசியாவில்) (2002 இரசிய மக்கட்டொகைக் கணக்கெடுப்பின் படி)  (*date missing*) |
| மொழிக் குடும்பம் | அத்திலாயிக் (சர்ச்சைக்குரியது)
* துருக்கிய
	+ ஓகூரிக்
		- **சுவாசு**
 |
| அலுவலக நிலை |
| அரச அலுவல் மொழி | சுவாசியா (இரசியாவின் உட்குடியரசு) |
| மொழிக் குறியீடுகள் |
| ISO 639-1 | cv |
| ISO 639-2 | chv |
| ISO 639-3 | chv |
|  |

**சுவாசு மொழி** என்பது ஒரு துருக்கிய மொழி ஆகும். இது மத்திய உருசியாவில் பேசப்படுகிறது. இம்மொழியை ஏறத்தாழ 1.64 மில்லியன் மக்கள் பேசுகின்றனர். இம்மொழியை சிரிலிக்கு எழுத்துக்களைக்கொண்டே எழுதுகின்றனர். ஆனால், அதனுடன் சேர்த்து நான்கு கூடுதலான எழுத்துக்களையும் இது பயன்படுத்துகிறது.

## மேற்கோள்கள்
# ஈர்ப்புப் புலம்

**ஈர்ப்புப் புலம்** (Gravitational field) என்பது இரு திணிவுகள் ஒரு குறிப்பிட்ட தொலைவினால் பிரிக்கப்பட்டுள்ளபோது, ஒன்று மற்றொன்றின் மீது ஈர்ப்பியல் விசையைச் செயல்படுத்துகின்றது. இதனைத் தொலைவியல் செயல் (action at a distance) என்கிறோம். அவை, ஒன்றையொன்று தொடாமல் இருப்பினும், இந்த இடைவினையாது (ஒரு விசை தொமிற்படும்) நிகழும். இந்த இடைவினையைப் புலம் எனலாம். ஒரு புள்ளியில் வைக்கப்பட்ட துகள் அல்லது பொருள் அதனைச் சுற்றி ஈர்ப்பை ஏற்படுத்திக் கொள்ளும் இடத்தை *ஈர்ப்புப் புலம்* என்கிறோம். வேறொரு துகளை இப்புலத்தினுள் கொண்டு வந்தால், அதில் ஈர்ப்பியல் கவர்ச்சி விசையை ஏற்படுத்தப்படும்.

இவ் ஈர்ப்பு விசையை பின்வரும் தொடர்பு மூலம் கணிக்கலாம்

 WIKINIUM\_MATH\_PH\_0 ,
இங்கு G — ஈர்ப்பியல் மாறிலி, அண்ணளவாக 6.67×10−11 N·(m/kg)2, R — புள்ளிகளுக்கிடையேயான தூரம்.

## மேற்கோள்கள்
# சீன விண்வெளித் திட்டம்

ஏவுகணை ஏவுதல், செயற்கைக் கோள்களை ஏவுதல், விண்வெளிப் பயணம், விண்வெளிப் போரியல், விண்வெளிக் குடியிருப்பு தொடர்பான தொழில்நுட்பங்களை, கட்டமைப்புகளை, திட்டங்களை விருத்தி செய்யும் நிறைவேற்றும் இலக்கோடு செயலாற்றும் சீனா அரசின் முன்னெடுப்பே **சீன விண்வெளித் திட்டம்** ஆகும். 2000 களில் உருசியாவுக்கும் ஐக்கிய அமெரிக்காவுக்கும் அடுத்தபடியாக சீன விண்வெளித் திட்டம் மூன்றாம் நிலையில் இருக்கிறது. சீனா அக்டோபர் 15, 2003 சென்ஷோ திட்டம் 5 மூலம் மனித விண்வெளிப்பறப்பு நிகழ்தி உலகில் மூன்றாம் விண்வெளிச் சக்தியாக தன்னை நிலைநிறுத்தியது. சந்திரனுக்கும், செவ்வாய்க்கும் செல்லும் திட்டங்களும் நடப்பில் உள்ளன.

## வரலாறு

சீனாவிலேயே முதன்முதலாக வெடிமருந்து, ஏவுகணைத் தொழில்நுட்பங்கள் கண்டுபிடிக்கப்பட்டு விருத்தி பெற்றன. நவீன விண்வெளித் திட்டங்களின் திருப்பு முனையாக சோவியத்தின் ஸ்புட்னிக் 1 செயற்கைக் கோள் அமைந்தது. இது 1957 ஆம் ஆண்டு அக்டோபர் 4 ஆம் திகதி விண்வெளிக்கு அனுப்பப்பட்டது.

சீனாவின் விள்வெளித் திட்டம் அதன் ஏவுகணைத் திட்டத்தில் இருந்து தோற்றம் பெற்றது. 1950களில் ஐக்கிய அமெரிக்காவின் அணு ஏவுகணைத் தாக்குதலுக்கு அஞ்சிய சீனா, Qian Xueshen தலைமையின் கீழ் அதன் முதல் ballistic missile program தொடங்கப்பட்டது.

## மேற்கோள்கள்
# கட்டமைப்பில்லாத வினவு மொழி

கட்டமைப்பில்லாத வினவு மொழி (NoSQL) என்பது தரவினை சேமிக்கவும் பின்பு திரும்பப்பெறவும் பாரம்பரிய தொடர்புத்தள தரவுத்தளங்களை விட குறைவான கட்டுக்குட்பட்ட நிலைத்தன்மையும் மாதிரிகளையும் அமர்த்தியுள்ளது. வடிவமைப்பில் எளிமை, கிடைமட்டமாக அளவிடுதல் மற்றும் தரவு கிடைப்பது குறித்த நேர்த்தியான கட்டுப்பாடு போன்ற செயலூக்கமளிப்புகளுக்காக இந்த அணுகுமுறை பயன்படுத்தப்படுகிறது.

## வரலாறு

கார்லோ ஸ்ட்ரோஸி என்பவர் 1998ல் நோ எஸ் ஸ்கு எல் (nosql) என்ற பெயரை தனது அடர்குறை திறமூல தொடர்புத்தள தரவுத்தளத்திற்கு இட்டார்.

## வகைபிரித்தல்

கட்டமைப்பில்லாத வினவு மொழி தரவுத்தளங்கள் பல்வேறு அணுகுமுறைகளில், வெவ்வேறு பிரிவுகள் மற்றும் துணைப்பிரிவுகளாக உள்ளன. அவை:

* கனப்பட்டை (Column)
* ஆவணம் சார்ந்தவை (Document Based)
* விசை மதிப்பு (Key Value)
* வரைபடம் (Graph)

## தரவு மாதிரியின் அடிப்படையில் வகைப்படுத்தல்

| சொற்கூறு | பொருந்தும் தரவுத்தளங்கள் |
| --- | --- |
| விசை மதிப்பு இடைமாற்று | Memcached, Repcached, Coherence, Infinispan, eXtreme Scale, JBoss Cache, Velocity, Terracotta |
| விசை மதிப்பு சேமிப்பு முறையில் | Keyspace, Flare, SchemaFree, RAMCloud |
| விசை மதிப்பு சேமிப்பு - இறுதியில் சீரான | Dynamo, Voldemort, Dynomite, SubRecord, MotionDb, DovetailDB |
| Data-structures server | Redis |
| விசை மதிப்பு சேமிப்பு - ஒழுங்குகாண | TokyoTyrant, Lightcloud, NMDB, Luxio, MemcacheDB, Actord |
| Tuple Store | Gigaspaces, Coord, Apache River |
| பொருள் சார்ந்த தரவுத்தளம் | ZopeDB, DB4O, Shoal |
| ஆவண சேமிப்பு | CouchDB, Mongo, Jackrabbit, XML-Databases, ThruDB, CloudKit, Persevere, Riak Basho, Scalaris |
| பரந்த கனப்பட்டை சேமிப்பு | BigTable, HBase, Cassandra, Hypertable, KAI, OpenNeptune, Qbase, KDI |

## மேற்கோள்கள்
# உற்பத்தி

உற்பத்திபொருளின் வாழ்க்கை வட்டம்
**உற்பத்தி** என்பது இயந்திரம், கருவிகள் போன்றவற்றின் செயலாக்கத்தாலும், தொழிலாளிகளின் உழைப்பாலும் சரக்குகள் அல்லது பொருட்களை தயாரிப்பதாகும். உற்பத்தி என்ற சொல் மனிதச் செயல்பாடுகள், கைவினைப்பொருள் அல்லது உயர் நுட்பத் உற்பத்தி போன்றவைகளை குறிப்பதாயினும், பொதுவாக மூலப் பொருள்களில் இருந்து பெருமளவில் ஆக்கம்பெற்ற சரக்குகளை உற்பத்தி செய்யும் தொழிற்துறை தயாரிப்பை குறிப்பதாகும். இதுபோன்ற ஆக்கம்பெற்ற சரக்குகள், பின் வேறு சில சிக்கலான தயாரிப்புகளை உற்பத்தி செய்யவோ, அல்லது மொத்த வியாபாரிகளுக்கு விற்கவோ பயன்படுகின்றன.

உற்பத்தியானது பொருளாதார அமைப்புகளில் அனைத்து வகையான மாற்றங்களையும் ஏற்படுத்துகிறது. தடையற்ற சந்தைப் பொருளாதாரத்தில், வழக்காக உற்பத்தி என்பது நுகர்வோருக்கு விற்பதால் இலாபமுண்டாகிற தயாரிப்புகளின் மொத்த தயாரிப்புகளையே குறிப்பிடுகிறது. கூட்டுடைமையளர் பொருளாதாரத்தில், உற்பத்தி என்பது மத்தியில் திட்டமிட்ட பொருளாதாரத்திற்கு வழங்கும் நிலையைக் குறிப்பிடும். கலப்புச் சந்தைப் பொருளாதாரத்தில், உற்பத்தி என்பது அரசின் சில கட்டுப்பாடுகளுக்கு இடையில் நடைபெறுகிறது.

## உற்பத்தியின் அடிப்படையில் நாடுகளின் பட்டியல்

உற்பத்தியில் முதல் 20 நாடுகளின் பட்டியல்கள், உலக வங்கியின் புள்ளிவிபரங்கள் அடிப்படையில் மொத்த அமெரிக்க டாலர்களில்

| தரவரிசை | நாடு | பத்து லட்சம் $US | Year |
| --- | --- | --- | --- |
|  |  *உலக உற்பத்தி* | 13,171,000 | 2017 |
| 1 |  சீனா | 4,002,752 | 2018 |
| 2 |  ஐக்கிய அமெரிக்கா | 2,173,319 | 2017 |
| 3 |  சப்பான் | 1,007,330 | 2017 |
| 4 |  செருமனி | 832,431 | 2018 |
| 5 |  தென் கொரியா | 440,941 | 2018 |
| 6 |  இந்தியா | 408,693 | 2018 |
| 7 |  இத்தாலி | 310,897 | 2018 |
| 8 |  பிரான்சு | 273,971 | 2018 |
| 9 |  ஐக்கிய இராச்சியம் | 251,985 | 2018 |
| 10 |  மெக்சிக்கோ | 208,498 | 2018 |
| 11 |  இந்தோனேசியா | 207,017 | 2018 |
| 12 |  உருசியா | 203,988 | 2018 |
| 13 |  பிரேசில் | 180,541 | 2018 |
| 14 |  எசுப்பானியா | 180,264 | 2018 |
| 15 |  கனடா | 160,531 | 2015 |
| 16 |  துருக்கி | 146,077 | 2018 |
| 17 |  தாய்லாந்து | 135,927 | 2018 |
| 18 |  சுவிட்சர்லாந்து | 129,162 | 2018 |
| 19 |  அயர்லாந்து | 115,591 | 2018 |
| 20 |  சவூதி அரேபியா | 100,232 | 2018 |

## மேற்கோள்கள்

* Kalpakjian, Serope; Steven Schmid (August 2005). *Manufacturing, Engineering & Technology*. Prentice Hall. pp. 22–36, 951–88. ISBN 0-13-148965-8.
# கிரீன்லாந்து மொழி

| Greenlandic |
| --- |
| Kalaallisut |
| நாடு(கள்) | கிரீன்லாந்து, டென்மார்க் இராச்சியம் |
| பிராந்தியம் | வட அமெரிக்கா |
| தாய் மொழியாகப் பேசுபவர்கள் | approximately 57,000  (*date missing*) |
| மொழிக் குடும்பம் | Eskimo–Aleut
* Eskimo
	+ Inuit
		- **Greenlandic**
 |
| அலுவலக நிலை |
| அரச அலுவல் மொழி |  கிறீன்லாந்து |
| மொழி கட்டுப்பாடு | Oqaasileriffik (The Greenland Language Secretariat) () |
| மொழிக் குறியீடுகள் |
| ISO 639-1 | kl |
| ISO 639-2 | kal |
| ISO 639-3 | kal |
|  |

**கிரீன்லாந்து மொழி** என்பது கிரீன்லாந்து, தென்மார்க்கு இராச்சியம் போன்ற நாடுகளில் பேசப்படும் மொழி ஆகும். இம்மொழி ஏறத்தாழ ஐம்பத்தேழு ஆயிரம் மக்களால் பேசப்படுகிறது.

## மேற்கோள்கள்